ming030890/wiki-yue-high-quality huggingface dataset:
戰國四君子

戰國四公子係指中國戰國時代嘅孟嘗君、平原君、信陵君、春申君四個人。

史
戰國末期，秦國越嚟越強大。各諸侯國公子貴族為咗對付秦國嘅入侵同埋挽救本國嘅滅亡，好落力網羅人才。佢哋禮賢下士，廣招賓客，去擴大自己嘅勢力，所以養「士」（包括學士、策士、方士或術士同埋食客）嘅風氣盛行。嗰陣時，以養「士」出名嘅有：
齊國孟嘗君田文
趙國平原君趙勝
魏國信陵君魏無忌
楚國春申君黃歇
後人叫佢哋做「戰國四公子」。
戰場

戰場（battlefield）係指一場戰事發生嘅地點。好多出名戰事嘅戰場都會成為地標。
戰國

戰國（粵拼：zin3 gwok3；有時喺後面加多個「時代」或者「時期」；前476年/前453年/前403年～前221年）係中國史上夾響春秋至秦代嘅一段時期。呢段時期中國本土分成幾個國，各國混戰不休。
戰國係喺春秋結束嘅第二年開始，佢同春秋夾埋就係東周時期，喺朝代上屬周朝一部分（後來周朝滅亡後有段朝代真空）。關於佢嘅開始有三種講法：一係前476年開始，呢個係《史記》分法；一係前453年開始，呢年三家滅知，當時晉國嘅知伯畀另外三家士大夫圍剿，最後晉國事實上分裂；重有種係前403年，呢年三家分晉，即係晉國正式畀三家韓、趙、魏瓜分。
「戰國」呢個名取自於西漢劉向所編注嘅書《戰國策》。國家之中以齊、楚、燕、韓、趙、魏、秦最主要（呢七國又稱為戰國七雄），另外重有衞、魯、宋、越、巴、蜀、中山等其他小國。
前256年周赧王病死，秦國攻入洛邑，西周公投降，周朝滅亡。前249年，秦相呂不韋又帶兵滅咗響鞏邑（家下河南鞏縣）嘅東周公。
後尾秦王嬴政（秦始皇）用咗十年時間，滅咗六國（韓國-前230年亡、趙國-前228年亡、魏國-前225年亡、楚國-前223年亡、燕國-前222年亡、齊國-前221年亡），統一中國。

滅韓
前230年，秦王政派內史騰率軍突然南下過黃河，攻破韓國首都鄭（家下河南新鄭），韓王安投降，韓國滅亡。秦國響韓地起潁川郡，響陽翟（今河南禹州）起郡治。

滅趙
前229年，秦滅韓之後第二年，秦軍趁趙國旱災，分兩路打趙都邯鄲。
前228年，破趙軍，攻佔邯鄲，俘趙王，趙國滅亡。趙國公子嘉走到代（家下河北蔚縣東北），收拾好殘部自立做代王。
前222年，王翦個仔王賁率軍攻滅燕趙殘餘勢力，俘代王嘉。

滅魏
前225年，秦國將領王賁率兵出關中，攻佔咗楚國北部嘅十幾座城，保障咗攻魏秦軍側翼安全後，北上突襲重包圍魏都大梁（家下河南開封），魏軍依託大梁嘅城防工事死守，秦軍強攻對佢哋冇用，就引黃河水灌入城入便。三個月後，大梁城被水浸壞，魏王假投降，魏國滅亡。秦響魏國地區起碭郡。

滅楚
前226年，秦王派李信同蒙恬帶20萬軍打楚，楚將項燕帶軍抵抗，秦軍攻下平興（家下河南汝南縣東南）、寢（家下河南沈丘縣東南）進兵到城你（家下河南寶豐縣東），項燕反擊，打贏秦軍，李信打輸走咗。
前225年，秦王叫老將王翦帶60萬大軍再打楚，兩軍響陳相遇，王翦以逸待勞，按兵不動。
前224年，楚軍多次挑戰，秦軍唔同佢打，項燕就帶兵東歸，秦軍趁楚國撤退嗰陣打佢，並喺蘄大敗楚軍，又強過淮水，去到楚都壽春（家下安徽壽縣）城下。
前223年，秦軍乘勝追擊，攻佔楚都壽春，俘虜楚王，楚國滅亡。秦響楚地起九江郡。項燕敗走到長江南邊，立昌平君做楚王。滅咗楚國之後，王翦大軍繼續南下，造戰船過長江，消滅項燕餘部同埋昌平君。前222年攻陷楚國南部會稽。

滅燕
前228年，秦軍滅趙之後，王翦屯軍中山故地，準備下一步打燕國。
前227年，燕太子丹派荊軻去秦國，準備用獻督亢嘅地圖同秦國逃將樊於期嘅首級之名刺殺秦王，幻想造成秦國混亂，以化解滅亡嘅危機，結果陰謀敗露，荊軻被殺。
前226年，秦王用荊軻單嘢借口，派王翦帶兵打燕國，秦軍響易水打敗燕軍同前來支援嘅代軍，攻陷薊，燕王喜同太子丹率殘部走到遼東。後燕王喜殺太子丹，將佢個頭獻畀秦。
前222年，秦將王賁進軍遼東，殲滅燕軍，俘虜燕王，燕國滅亡。

滅齊
秦國重金收買咗齊丞相後勝，令齊國唔合縱抗秦，唔加強戰備。齊王建聽信咗後勝嘅主張。秦國滅五國後，齊王先知到秦國嘅威脅，慌忙將軍隊集結到西部邊境，準備抵禦秦軍嘅進攻。
前221年，秦王以齊拒絕秦使者訪齊為由，叫王賁率領秦軍伐齊，秦軍避開咗齊軍西部主力，由原來嘅燕國南部南下直奔齊都臨淄（今山東淄博北）。齊軍面對秦軍突然由北面來攻，措手不及，土崩瓦解。齊王不戰而降，齊國滅亡。秦響齊地設置齊郡同琅邪郡。
戰區

戰區（Theatre），係軍隊編制單位，按照軍事行動嘅地理環境劃定，包括地域、海域同空域。
戰國七雄

戰國七雄係中國古代戰國時期七個較強諸侯國嘅統稱。東周經歷春秋時期同戰國時期前期好多戰爭，令諸侯國數量大大減少，到戰國中後期得返七個實力較強嘅諸侯國，分別為齊國、楚國、韓國、趙國、魏國、燕國、秦國，夾埋叫做「戰國七雄」。到戰國後期，秦國國力最強，最後滅六國統一。
段思平

段思平（白語：Duainb Six-pienp，粵音：dyun6 si1 ping4），係大理嘅第一代皇帝，喺937年-944年在位，諡號係聖神文武皇帝。佢老竇係南詔武將段保隆。
段思良

段思良（粵音：dyun6 si1 loeng4），係大理國嘅第三代皇帝，喺946年-951年在位，諡號係聖慈文武皇帝。佢亦係第二代皇帝段思英個亞叔。
段智廉

段智廉（粵音：dyun6 zi3 lim4），係大理國嘅第十九代皇帝，喺1200年至1204年在位，夾埋做咗四年皇帝。諡號係亨天皇帝。佢老竇係功極皇帝段智興。
段壽輝

段壽輝（粵音：dyun6 sau6 fai1），係大理國嘅第十三代皇帝，喺1080年至1081年在位，諡號係上明皇帝。佢亦都係上德皇帝段廉義個侄仔。
段思廉

段思廉（粵音：dyun6 si1 lim4），係大理國嘅第十一代皇帝，喺1044年—1075年在位，諡號係孝德皇帝。佢亦都係大理太祖段思平嘅玄孫。
段思聰

段思聰（粵音：dyun6 si1 cung1），係大理國嘅第四代皇帝，喺952年-968年在位，諡號係至道廣慈皇帝。佢老竇係段思良。
段思英

段思英（粵音：dyun6 si1 jing1），係大理國嘅第貳代皇帝，喺944年-945年在位，諡號係文經皇帝。佢老竇係段思平。
段崇智

段崇智（英文：Rocky Tuan，1951年5月3號—），人稱「段皇爺」，係香港生物醫學家，現任香港中文大學校長，2018年上任。

任職中大校長期間事件
喺香港中文大學衝突入面，佢曾經中咗香港警察嘅催淚彈，要留院治理。
喺香港紀念六四標誌被強行移除事件入面，中大強行移走新民主女神像嘅做法引起社會一啲人對佢嘅批評，泛民主派時事評論員黃世澤以「學賊」、「學棍」嚟形容段崇智。

花名
段崇智就任中文大學校長前夕，接受《明報》訪問，自稱段姓比較少見，最著名嘅應該係金庸小說《射雕英雄傳》中入面角色「一燈大師」段智興，近代較出名嘅就係民國政治人物段祺瑞。段崇智隨即有咗「段皇爺」嘅綽號。之後段崇智接受《東周刊》訪問，話自己喺美國讀書嘅時候，唐餐館所有人已經都用段皇爺嘅綽號嚟稱呼佢。

選舉經歷
喺2021年9月，佢成為香港特别行政區選舉委員會教育界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
段干氏

段干（粵拼：dyun6 gon1）係唐人姓氏，喺《百家姓》裏頭排第466位，依家經已冇乜人用。
呢篇段干氏係同姓氏有關嘅楔位文章，重未寫完嘅。麻煩你幫手充實佢。
段廉義

段廉義（粵音：dyun6 lim4 ji6），係大理國嘅第十二代皇帝，喺1075年至1080年在位，諡號係上德皇帝。佢喺1080年畀楊義貞弒死咗。
林小美

林小美（英文：Cherry Lam，1989年8月5號—）係香港女模特兒同YouTuber，2017年度工展小姐選舉冠軍。

簡歷
林小美喺香港出世，大學讀香港理工大學雙語系，主修日文同英文，讀大學期間開始做模特兒工作，之後亦有客串影視演出。2015年，佢成為咗日本國家旅遊局嘅Yurutabi Girl宣傳大使。同年年尾，佢憑參與「熊仔頭」嘅網上短片拍攝而開始畀網民認識。2017年代表威馬企業參選工展小姐，最後贏得冠軍。2018年，佢出版咗第一本日本旅遊書《京阪打卡秘景》，2019年做過ViuTV節目主持人。
濱口愛子

濱口愛子（日文：浜口愛子，假名はまぐち あいこ；1994年10月20號—）係日本女演員同記者，兵庫縣人，2017年響立命館大學畢業後出道。佢2022年5月同香港男藝人吳業坤結婚，有意移居香港。
濱口綾乃

濱口綾乃，係日本嘅一個女藝人同埋配音員。
濱口草太

濱口草太（1999年5月22號—）係日本足球員，打中場位置，效力讚岐卡馬達馬尼。
濱城區

濱城區係中國山東濱州一個市轄區，總面積1042平方公里，人口61萬。
濱崎拓磨

濱崎拓磨（1993年2月17號—）係日本足球員，司職後衞，效力水戶蜀葵。
濱北鐵路

濱北鐵路（粵拼：ban1 bak1 tit3 lou6），又嗌濱北綫（ban1 bak1 sin3），係從中國黑龍江哈爾濱到省內北安嘅國有鐵路綫，連接住哈爾濱東站（原先個名叫三棵樹站）同埋北安站（中文：北安站），營業里程323.5公里，其中綏化以南係複綫，以北係單綫，屬哈爾濱鐵路局（中文：哈爾濱鐵路局）管轄。個名度，濱指哈爾濱，北指北安。濱北鐵路最早嘅通車係1928年，全線嘅落成係1932年。

史
濱北鐵路由兩段鐵路組成：三棵樹到海倫嘅鐵路，係1928年12月鋪成嘅呼海鐵路；海倫到北安嘅鐵路，係海克鐵路南段。
呼海鐵路係黑龍江第一條自力鋪嘅長鐵路，1925年9月下旬勘探，設計成單綫18個站73條站綫，分兩段施工：首先係松浦到綏化路段及馬船口支綫，喺1925年10月26號開工，因爲承包嘅俄國人公司冬天施工時先鋪軌再填凍土，遞年春天凍土一融路基坍塌，搞到興隆鎮到綏化路段通唔到車，於是呼海鐵路有限公司喺1927年8月收返工程。當年11月1號坍塌路段通車。第二段係綏化到海倫，1928年3月15號開工，當年12月6號搞掂，12月15號正式營業。原先呼海鐵路嘅鐵路橋係木橋，從1929年開始陸續改成永久鐵路橋。而海克鐵路係1932年6月開始一邊勘探設計一邊施工，1932年12月全綫開通，當月15號開始臨時營業。
1950年成立中長鐵路後， 濱北綫歸齊齊哈爾鐵路局管，1954年10月個鐵路局技術改造咗綏佳綫，1957年2月將哈爾濱東到綏化之間嘅路段複綫化。1957年濱北綫劃歸哈爾濱鐵路局。
濱崎奈奈

濱崎奈奈，係日本嘅一個女藝人同埋配音員。
拉伸紀

拉伸紀係新元古代入面第一個紀，響10億年到8.5億年之前，即係響狹帶紀之後、成冰紀之前。
地質時代
拉利布特

拉利布特（粵拼：laai1 lei6 bou3 dak6，英文：Larry Bird，1956年12月7號—）係美國前職業籃球員，花名雀仔、人猿泰山。

出世同入行
佢喺1956年12月7號喺美國出世，喺1979年加入NBA，1997年退役做教練。
拉人

拉人（粵音：laai1 jan4），書面語嗌逮捕或者拘捕，係指用一啲強制嘅力量拘束人身自由，目的係為咗唔畀罪案發生抑或確保刑事訴訟可以順利噉進行。呢種行為多數由差佬嚟執行，而畀人拉嗰個通常係嫌犯。
拉伯雷

拉伯雷（François Rabelais，1493年—1553年4月9號），係法國作家，亦係人文主義其中一位代表人物。
拉利比治

拉利比治（粵拼：laai1 lei6 bei2 zi6，英文：Larry Page，1973年3月26號—）係個美國電腦科學家同企業家。佢喺1998年同些奇布林一齊創造咗Google。

出世同入行
佢喺1973年3月26號喺美國蘭辛出世，喺2004年攞到馬哥尼獎，2007年同Lucinda Southworth拉埋天窗。
拉丁豬

拉丁豬文字遊戲（Pig Latin），又叫細路暗語，係一個英文語言遊戲，係將個子音字母（consonant）搬去後面再加 ay（例子："Banana" 會翻譯到 "Anana-bay"）。拉丁呢個字其實係指一個「奇怪又好似外國語言」。聽講係喺德國嘅英國戰俘發明嚟瞞過班德軍守衛。拉丁豬暗語喺 1950年代同埋 1960年代達到顛峰，咩年紀同任何職業嘅人都有用。細路暗語多數畀細路仔用嚟做秘密溝通，有時只係覺得好玩。雖然呢個係起源於英語嘅遊戲，但係規則都啱好多其他話用。規則係咁：
以子音開頭嘅字，將子音移去字尾，再加 "ay"：
ball 變 "all-bay"；
three 變 "ee-thray"；
Taiwan 變 "aiwan-Tay"
Wikipedia 變 "ikipedia-Way"
母音開頭嘅字就只係喺字尾加上"ay"。呢個規則可以進一步變化，加喺字尾嘅重可以係"way"，"yay"，"hay"。如此一嚟："a"可以係"a-way"，"a-yay"，"a-hay" 或 "a-ay"。同樣道理，honest 變成"honest-way"，因為呢個字雖然係寫成以h開始，但係發音都係以母音開始。
拉克斯內斯

拉克斯內斯（Halldór Laxness，1902年4月23號—1998年2月8號）係冰島小說作家，1955年攞到諾貝爾文學獎。
拉利納薩爾

拉利納薩爾（英文：Larry Nassar；1963年8月16號—）係美國奧運體操隊前隊醫。2017年，佢被揭曾響過去25年以檢查或醫療為藉口，性侵156名體操隊女隊員，當中最細嘅只有6歲。2018年1月25號，佢被判坐175年監，好可能死響監獄入面。
炎帝

炎帝係中國遠古時期入面嘅其中一位首領。有啲講法話佢同神農係同一個人，亦有講法話佢哋只係同一時期嘅人。
炎帝同黃帝一齊被尊中華民族嘅祖先，中華民族自稱係「炎黃子孫」。
災難女孩

災難女孩（英文：Disaster Girl）係一幅廣爲流傳嘅網絡Meme圖，入面有一間燒緊嘅屋，前面有個細路女露出魔性嘅笑容，好似奸笑噉。
相入邊嘅女子叫 Zoë Roth，喺2005年影呢張相嗰陣佢4歲，2021年4月29號，呢張相賣咗大約$480,000美金。
Roth一家人住喺北卡羅萊納梅班（Mebane, North Carolina）嘅一間消防局附近，佢哋睇住一間作為訓練用途燒緊嘅屋，Zoë 嘅阿爸係一個業餘攝影師，佢影咗呢一張相，阿女 Zoë 笑得好開心，搞到好似係佢放火燒咗間屋奸計得逞咁。2007年佢阿爸攞咗呢張相嚟參加一個攝影比賽，贏咗。 呢張相贏咗2008年JPG雜誌嘅表情捕捉比賽之後出嗮名。Zoë 授權咗用呢張相嚟做教育用途，但係之後呢張相被人用咗無數次作唔同嘅用途，超出 Zoë 嘅控制。喺2021年2月佢收到一封電郵話畀佢知可以用NFT嘅形式賣呢張相，並且價錢高達「六位數字」，Zoë 就決定賣咗張相。2021年4月17號，佢而180以太幣（當時等值於US$486,716）嘅價格賣咗張相畀一個代號 @3FMusic 嘅收藏家。Roth一家保留張相嘅版權，同埋NFT再買嗰陣佢哋會得到10%嘅收益。
災難指令系統

災難指令系統（粵讀：zoi1 naan6 zi2 ling6 hai6 tung2 ，英文：Incident Command System）係一個響災難發生之後用嚟指揮救災嘅指令系統。佢唔係電腦系統，而係人員調用嘅系統。
災難指揮系統已經喺美國標準化咗。喺二十世紀七十年代，佢嘅開發係根據消防服務嘅需要開始嘅，後尾牽涉到其他行政機關並且逐步擴大，最後重標準化埋。呢個系統已經用咗喺各種危機管理嗰喥，譬如恐怖襲擊同埋颱風災害等等。另外，獨立嘅防災組織同地方災害管理，核應急準備等等亦會用到呢個系統，包括音樂會同活動，遊行等等。災難指令系統係國家災難管理系統（NIMS）嘅一個子系統，由美國國土安全部喺2004年發布。
炎亞綸

炎亞綸（英文：Aaron Yan；1985年11月20號—）係台灣男歌手同演員，台灣男子組合飛輪海嘅成員。原名吳庚霖，後改名吳秉孺。

早年生活
炎亞綸喺台灣臺北市出世，阿爸係臺大醫院腎臟科醫師吳明修，阿媽係家庭主婦。妹妹吳旻霈為服裝設計師，畢業於英國伯明翰城市大學時裝設計，參演過飛輪海喺2008年發行嘅《越來越愛》專輯中〈恆星〉MV一角，又曾經為阿哥嘅睡不著音樂會設計服裝。吳旻霈於2014年結婚。
細睫毛濃密纖長，雙眼深邃有神，因為咁經常被質疑有畫眼線。直到詢問家中長輩，先得知自己擁有十六分之一嘅荷蘭血統。
三歲開始學習鋼琴，都接觸網球、長笛、豎琴、繪畫等才藝。為咗拍攝電視劇《給愛麗絲的奇蹟》，炎亞綸學習小提琴。炎亞綸小學時因為阿爸喺耶魯大學工作，住過美國康湼狄格州五年，因為咁擅長英文；由於經常去日本宣傳，都學過一啲日語。
炆

炆係粵菜一種煮食方法。以慢火將食材煮熟，而令食材變軟並保留少量原汁或之後打芡，主要有紅炆同生炆兩種。
炎明熹

炎明熹（英文：Gigi Yim Ming Hay；2005年4月9號—）係香港女歌手兼無綫電視歌唱節目《聲夢傳奇》第一季冠軍，女子組合After Class成員。原名王佳恩（Gigi Wong Kai-yan），後改名王爖熹。

履歷
王爖熹喺香港出世，阿爸阿媽都係中國大陸人，阿爸係汕尾人、阿媽係石家莊人，自細開始由佢嘅姑丈湊大。

《聲夢傳奇》
分數取決於25位評判畀嘅燈數，滿分係25分。

演出作品
想搵所屬團體After Class名義參與的節目，請睇「After Class § 影視作品」。
2023年3月15號，王爖熹喺石澳拍攝完單曲《大開眼界》音樂錄像後，接受傳媒採訪

演唱會／音樂會
想搵所屬團體After Class之演唱會或音樂會表演，請睇「After Class § 演唱會／音樂會」。

廣告同代言
廣告同代言
想搵所屬團體After Class之作品，請睇「After Class § 廣告及代言」。
災禍

災禍卽係天災人禍、災難，係好多人因種種危險，有人命損失，流離失所。災禍可以天然所致，亦可以係人爲。
災難型遺忘

災難型遺忘（英文：catastrophic forgetting）係人工神經網絡嘅一種現象，指啲人發現人工神經網絡成日會喺學新資訊嗰時突然完全唔記得晒之前學過嘅資訊。
比溫巴

比溫巴（法文：Byumba）係盧旺達北方省奇甘比縣一座城，係北方省同甘比縣嘅首府。呢座城面積48平方公里，2015年有人口70,593。
比熱容量

比熱容量，可以簡稱做比熱容或者比熱，係熱力學常用嘅一個物理量，表示物體吸熱或者散熱嘅能力。比熱容量越大，物體吸熱或者散熱能力就越弱。
比熱容量喺國際單位制入面嘅單位係焦耳每千克開爾文。亦可以讀做焦每千克開、焦耳每千克凱爾文、焦耳每公斤克耳文等等。寫成J/( kg · K )。焦耳每千克攝氏度[J/( kg · ℃ )]同焦耳每千克開爾文喺數值上係等同嘅。
比沙

比沙（Mauricio Pizzi）係巴西嘅足球員，打中場，而家踢緊香港甲組足球聯賽球會康宏晨曦。
比沙路

哥迪奧·比沙路（Claudio Pizarro，1978年10月3號—）係秘魯足球員，秘魯足球代表隊嘅成員，效力德國甲組足球聯賽嘅雲達不萊梅。

球會
比沙路嘅職業生涯喺秘魯北部嘅比斯基洛競技開始，1997年加盟利馬聯。其間佢協助球隊攞到秘魯秋季聯賽冠軍。由於佢喺球隊表現出色，吸引咗一啲歐洲大球會同埋南美著名球隊嘅注意。
1999年，比沙路轉到德國加盟德甲球會雲達不萊梅。佢身體條件好，頭槌技術出色，喺德甲保持著極高嘅入球率。喺2000-01年球季，關於比沙路轉會嘅消息甚囂塵上，牽涉球會包括國內嘅拜仁慕尼黑，以至西班牙兩支超級球會皇家馬德里同埋巴塞隆拿。最後比沙路喺2001年6月7號選擇轉投拜仁慕尼黑。
喺拜仁慕尼黑，比沙路總共出場229次入97球，係典型嘅高效率前鋒。喺期間佢贏過三屆德甲冠軍（2002-03、2004-05、2005-06），成績超越咗喺雲達不萊梅嘅時候。喺2007年5月19號，球會喺2006-07年球季最後一場聯賽，比沙路入咗個人喺德甲嘅第100球。呢場亦係比沙路最後一次為拜仁上陣，因為喺第二日（2007年5月20號），拜仁宣佈比沙路會離隊。
比沙路喺離開拜仁之後受到多間球會嘅斟介，最後喺2007年6月1號以免費轉會形式，加盟英超嘅新興勢力車路士，簽約四年去到2011年6月。期間佢會獲得500萬美金嘅年薪
。
2008年8月15號，比沙路被外借到雲達不萊梅，為期一年。
2009年8月18號，比沙路以500萬歐元正式加盟雲達不萊梅，簽約三年。

國際賽
比沙路早喺1999年已經入選秘魯足球代表隊，係秘魯足球代表隊隊長。由於國家隊實力有限，比沙路未出席過任何世界盃嘅賽事，而多喺美洲國家盃上比賽。最近一次隨隊出賽係2007年度嘅美洲盃。比沙路希望代表國家出征2010年FIFA世界盃嘅外圍賽，但同原主教練拿華路不和。佢話佢同國家隊新任教練祖利奧施撒（Julio César Uribe）之間唔存在隔閡。
比爾·蒂爾登

比爾·蒂爾登係一個美國網球運動員、網球教練。
柳和榮

柳和榮（1993年4月22號—）係大韓民國嘅一個女演員同埋歌手，歌唱組合T-ara前成員。
柳城

柳城係中國廣西柳州一縣，面積2109平方公里，人口41萬。
柳基現

柳基現，係大韓民國嘅一個男藝人同埋歌手。
柳娥羅

柳娥羅，係大韓民國嘅一個女藝人同埋歌手。
柳在夏

柳在夏，係大韓民國嘅一個男藝人同埋歌手。
柳喜烈

柳喜烈，係大韓民國嘅一個男藝人同埋歌手。
柳太準

柳太準，係大韓民國嘅一個男藝人同埋歌手。
柳孝榮

柳孝榮，係大韓民國嘅一個女藝人同埋歌手。
柳宗元

柳宗元（773年—819年11月28號），字子厚，係中國唐代文學家，同韓愈都倡導古文運動，合稱「韓柳」。
由於佢係河東人，而且亦喺柳州刺史任上過身，所以後世又叫佢做「柳河東」、「柳柳州」。
水滸傳 電視原聲帶

《水滸傳 電視原聲帶》係電視劇《水滸傳》嘅原聲音樂。喺1997年1月1號發行。

簡介
呢隻碟收錄咗21隻歌再加3個伴唱帶。呢隻碟嘅作曲主要係由趙季平作曲。
水津浩志

水津浩志 ，係日本嘅一個男配音員。

配音作品一覽
呢個表唔完整，歡迎加料。
水浪窩營地

水浪窩營地，香港營地之一，專畀露營，喺水浪窩，西沙路轉無名馬路入，英文叫Shui Long Wo Campsite。屬馬鞍山郊野公園，行政上歸大埔區。營地屬小型，有營位少過二十。水源取自溪澗，季節性水源。歸漁農自然護理署管。
營地有馬路，麥理浩徑第四段依處亦沿馬路。
營飲食用得燒烤爐、檯櫈。廁所有，不過旱廁同流動廁所。
水浸

水浸，或者叫做水浸街、普通話叫內澇，係指城市裏便由於雨水唔能夠好快咁通過排水系統排晒造成嘅積水災害。

點解會發生
水域被攞嚟起嘢
城市建設侵霸咗河流、護城河、湖泊等水域，加埋市區面積擴大，導致城市坑渠大量嘅雨水湧向剩低啲水域，積水唔能夠及時排走，仲可能倒灌翻地面，造成水浸。
排水系統唔完善
有啲城市嘅排水系統比較落後，抑或維修不善，導致水浸。
城市地面硬化
城市化過程中，大面積嘅地面臘青或水泥冚住，導致雨水滲唔落去，唔單止增加排水系統同自然水域嘅排水負擔，仲導致地下水水位唔夠高。有時由於硬底化，即使郊區雨量多過市區，發生水浸嘅都仍然係市區。
管理缺失
政府部門注重「形象工程」而唔理冚喺地底嘅排水系統，導致水浸問題解決唔到。

案例
廣東話童謠有句「落大雨，水浸街……」，反映出廣州城自古就有水浸嘅問題。
2008年6月12-13號，深圳6·13特大暴雨導致深圳市區大面積水浸，水浸點有1000幾個咁多，死咗6個人。
2010年5月7號，廣州市落罕見暴雨，幾乎全城浸晒，死咗6個人，浸壞咗成1.8萬架車。跟住好快，9日、14號嘅暴雨又接踵而至，造成唔同程度水浸。呢次水浸後，中國中央政府先注意到城市水浸問題嘅有幾嚴重。
2012年7月21號，北京市落咗場特大暴雨，死咗79人，經濟損失116.4億人民幣。

危害
塞車：水浸導致有啲地區路面浸咗，汽車困喺裏面。
汽車報廢：汽車如果俾水浸過車頂，維修費可能仲高過買新車，保險公司亦都要賠好多錢畀車主。另外，車輛喺水浸時千祈唔好撻車，唔係嘅話可能導致發動機直接報廢，兼且喺咁嘅情況下就算買咗涉水險，亦隨時冇得賠。
人員傷亡：水浸嚴重時，被困人員有浸死嘅危險。
經濟損失

治理
青島：青島被中國網民[邊個？ ]視為國內「唯一唔會俾水浸嘅城市」，佢嘅排水系統由德國人設計。地下排水設施主要有兩種形式：地下係管道同暗渠，地面係明渠。排水系統一共起咗12個，相互獨立又連埋一齊。暗渠總長度為5464米，全部埋喺地下2米，直徑最粗半米，細嘅好似手腕咁粗；管道就係用燒製的陶瓷管，每截2米左右，帶螺絲口。管道接口麻紗外面臘青封口，一般多數係一米半到2米長嘅短管，方便檢修。明渠同暗渠，每隔50米就修挖隧道，用雨篦分流，阻住雨水沖落嚟嘅泥沙。
香港：1980年前，香港耐唔耐就有因颱風引發嘅水浸造成人員傷亡嘅事件發生。1994年起，香港開始確定全港嘅積水點，並推進排水系統嘅設計同建設。到2010年，清除咗嚴重水浸黑點，排水幹渠系統能抵禦200年一遇嘅暴雨。
廣州：2010年5月嘅特大暴雨暴露出廣州排水仲用緊前蘇聯模式嘅問題，此後廣州市政府開始重視水患治理，市水務局話會起二級雨水強排系統，結束雨水重力自排歷史。2013年，廣州準備起東濠涌深隧嚟解決排水問題，但爭議好大。
水渠道

水渠道（英文：Nullah Road），係香港九龍旺角嘅一條馬路，由彌敦道同鴉蘭街交界開始，去到太子道西同花園街交界。
水渠道本身唔長，出名嘅建築物有始創中心。
水浮蓮

水浮蓮（粵拼：seoi2 fau4 lin4；學名：Eichhornia crassipes），又叫鳳眼蓮（fung6 ngaan5 lin4）、鳳眼藍（fung6 ngaan5 laam4）；中國嘅北話地區嗌水葫蘆（seoi2 wu4 lou4*2）；臺灣地區嗌布袋蓮（bou3 doi2*6 lin4）；係雨久花科鳳眼蓮屬嘅水生直立或漂浮草本植物，原產地喺南美洲嘅委內瑞拉或亞馬遜河流域，而家喺全球好多個國家入面都可以搵到。佢既係世界百大外來入侵物種嘅一種植物，又係植物界入面，唯一一種又愛又恨嘅植物。

名
呢種植物嘅學名雖然叫「鳳眼蓮」或「鳳眼藍」，但咪話細路，甚至連大人都冇幾個識。不過一講嚫「水浮蓮」或「水葫蘆」，好多人都知就係呢樖嘢。其實樖嘢嘅葉大到好似葫蘆噉，加上佢係水生植物，一般浮喺水上邊，而且佢嘅花好似啲蓮花噉，所以「水葫蘆」或「水浮蓮」嘅名就係噉嚟。

形態
呢種植物嘅莖有好多海綿組織，尤其係氣囊有好多氣，所以點解佢可以漂浮喺水面，甚至飆到邊度都得。加上佢冇藕，而葉片比較細，一般係圓或蛋形；而葉柄中間係漲大咗，好似個葫蘆噉。佢嘅花一般係穗狀花序，有6~12朵紫藍色嘅花，個樣好似漏斗，6裂品種。佢一般喺夏天開花。

適應環境
佢鍾意暖而濕兼有夠陽光嘅環境，都禁寒下。

用途
水浮蓮可以用嚟做豬嘅食品，甚至用嚟做綠肥、生產沼氣、重可以整紙。另外，呢種植物嘅葉可以食得，個味好似街邊賣嘅白菜仔噉。佢嘅根可以整成飲品都得。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
呢種植物嘅根或成樖草都可以做藥，有疏散風熱，利水通淋，清熱解毒嘅功效。

唔好因素：外來入侵物種
由於水浮蓮有好得人驚嘅繁殖能力，單純種一樖水浮蓮，過咗2個月，即刻可以繁殖到＞1000個後代（俗稱「千胞胎」），講得犀利啲，可以做「水生植物霸權主義」都得，所以點解成日喺水面度見到佢出現大範圍嘅覆蓋，搞到其它水生動植物（尤其係水底生嗰啲）唔單止冇嗮光合作用，甚至冇足夠嘅空氣同食物畀佢哋。唔單止噉，水浮蓮甚至重整蠱埋水廠嘅安全生產環節方面，大多數都係搞搞震冇幫襯嘅。。就因為噉搞到水入面冇嗮生態平衡，慢慢噉變成「污染」嘅代名詞。

好嘅因素：淨化環境植物
水浮蓮唔係樣樣都做衰嘢兼冇建設性嘅多。佢嘅積極方面係可以淨化污水，分解有毒物質嚟保障人體健康。之前有科學實驗話過，1ha嘅水浮蓮，24個鐘內可以吸收污水入面嘅Na——34kg；Ca——22kg；P——17kg；Mn——22kg；—OH——2.1kg；Hg——89kg；Al——104g；Ni——297g；Sr——321g……。重可以喺10mg/L帶有Zn2+嘅污水入面種佢38日，佢身體入面有嘅鋅含量超過其它植物嘅133%。而且重可以將酚、CN-、Pb等有毒物質分解成冇毒嘅嘢。佢之所以做到咁有益嘅嘢，係因為佢有比較大嘅鬚根系，可以猛咁吸收水入面嘅污染物。
水溶液

水溶液（粵拼：seoi2 jung4 jik6，化學符號：aq）係溶劑溶於水後所產生嘅溶液。喺化學入面，好多時用到鹽嘅水溶液。不過唔係所有鹽都可以溶於水，淨得親水性嘅鹽先至有得溶於水。
汪文斌

汪文斌（英文：Wang Wenbin、1971年4月—）係中國男外交官，安徽人，係現任中華人民共和國外交部發言人兼新聞司副司長，同于敦海、趙立堅同時在任。
汪明荃50周年世紀盛宴

《汪明荃50周年世紀盛宴》（又叫做：《女皇華麗50年》）係香港電視廣播有限公司，為咗紀念汪明荃加入演藝圈50周年紀念所製作嘅特備節目。

節目形式
呢個節目喺2017年11月10號喺香港半島酒店錄影，並且喺2017年11月18號禮拜六晚20:30-22:30喺翡翠台播出。
汪星人

汪星人係一個流行喺華語地區，用嚟形容狗嘅詞語。因應人類對寵物狗越來越重視，有時有啲愛狗之人，甚至將狗當係人咁看待，稱呼佢哋做汪星人。另外，有時狗離世，有啲人會話隻狗返咗汪星。

文化影響
2020年嘅美國家庭科幻喜劇電影《Think Like a Dog》，喺香港就被翻譯叫做《靈通汪星人》。
汪洋

汪洋（粵拼：wong1 joeng4；1955年3月12號—），安徽宿州人，1975年8月加入中國共產黨，中央黨校大學學歷，工學碩士學位。做過共青團安徽省宿縣地委副書記、國家發展計劃委員會副主任、重慶市委書記、廣東省委書記、國務院副總理等職。現任中央政治局常委（排第四）、中國人民政治協商會議全國委員會主席。
汪明生

汪明生係臺灣親中派時事評論員，國立中山大學公共事務管理研究所前教授（2020年8月1號退休）。

部分政治觀點
佢政治立場支持北京政府，支持兩岸統一，喺2020年6月嘅時候曾經接受訪問話過再過三年就會統一。另外佢擔任國立中山大學公共事務管理研究所所長嘅時候，曾經曾規定該所碩士生，要到中國交流14日先可以畢業。

身兼碩士論文導師被指多次違反專業操守
2020年7月，中國國民黨高雄市議員李雅靜被揭發抄襲，另外，佢嘅論文口試由同屬國民黨嘅黨友侯彩鳳同許崑源擔任口委，而李雅靜嘅指導教授正正係汪明生，被指「球員、裁判都係自己人」。
之後環球科技大學觀光與生態旅遊系助理教授張子見回應事件，話汪明生甚至試過喺一次碩士論文口試入面遲到30分鐘，學生論文主題都唔知道。張子見又話，學生並無受到汪明生嘅妥善指導，甚至懷疑汪連論文都沒看過。口試結束後，汪明生甚至口若懸河咁討論兩岸交流，不停宣揚對岸有幾好。
法拉利車隊

法拉利車隊（粵拼：faat3 laai1 lei6 ce1 deoi2，意大利文：Scuderia Ferrari）係一級方程式入面嘅車隊之一，佢由安素法拉利成立。
法律罅

走法律罅（loophole，漏洞）就係利用法律唔清楚嘅地方，去益自己或者「幫人」，避開法例規定，甚至用嚟搵食。

例子
公屋唔可以分租或者出租畀其它人，有公屋居民貪錢走法律罅，租自己間公屋出去畀街外人，唔畀政府知就得。
司機酒後駕駛有罪，所以醉酒司機走法律罅，吹波波前猛飲清水，以為可以避免酒精過量。

附註
走法律罅，若果一知半解，唔識，以身試法，會誤入歧途，終身遺憾。
法律部門

同法律有關嘅政府部門，例如檢察院、法院等等。
法拉盛

法拉盛喺美國紐約市皇后區一細區，響正紐約市中間。法拉盛1645年立城，係荷蘭人長島立嘅殖民地。
法拉美穗

法拉美穗 ，係日本嘅一個女演員。

拍過嘅作品一覽
呢個表唔完整，歡迎加料。
法德烈頓

法德烈頓（英文：Fredericton），又譯腓特烈頓，係加拿大紐賓士域首府，大約住咗6萬人。
波斯王子系列

波斯王子（英文：Prince of Persia）係由 Jordan Mechner 創作嘅一個電子遊戲系列，以動作冒險遊戲為主。
波斯文維基百科

波斯文維基百科係維基百科協作計劃嘅波斯文版，由非牟利組織──維基媒體基金會維持負責。家下係各語言嘅維基百科計劃中，規模排名響廿名以內（跟文章數量計），有超過30萬篇文。
波斯第一帝國

波斯第一帝國，又叫阿契美尼德帝國或者阿契美尼德王朝，係波斯古國，領土橫跨歐洲、亞洲、非洲，前550年立國，到前330年被馬其頓王國征服。

君主一覽
由居魯士二世列起。
波斯尼亞黑塞哥維那

波斯尼亞黑塞哥維那（波斯尼亞文／克羅地亞文Bosna i Hercegovina；塞爾維亞文Босна и Херцеговина）係巴爾幹半島西面一個國，前身係前南斯拉夫六個聯邦單位之一，首都薩拉熱窩。佢喺1992年宣佈自南斯拉夫獨立之後，波斯尼亞戰爭就爆發，一路打到1995年。
波斯尼亞黑塞哥維那由波斯尼亞和黑塞哥維那聯邦（波士尼亞文版）、塞族共和國同布爾奇科區（波士尼亞文版）組成。
波斯尼亞黑塞哥維那面積5.12萬平方公里，國內最大城係薩拉熱窩（首都）、巴尼亞盧卡（塞族共和國首都）、圖茲拉、澤尼察、比耶利納同莫斯塔爾。人口353萬，主要民族有波斯尼亞克人（約佔總人口50.1%）、塞爾維亞人（約佔總人口30.8%）同埋克羅地亞人（約佔總人口15.4%）。 三族分別信伊斯蘭教、東正教同埋天主教。官話係波斯尼亞話、塞爾維亞話同埋克羅地亞話。
波斯文文學

波斯文文學（Persian literature）泛指用波斯文寫嘅文學作品。
法屬圭亞那

法屬圭亞那（法文：Guyane）係法國嘅海外省，位於南美洲北岸。佢嘅東、南面同巴西接壤，西面係蘇里南。法屬圭亞那面積8.4萬平方公里，人口密度每平方公里唔夠3人；人口22.9萬，差唔多一半住響首都皆因，別名開雲；因為係法國嘅一部份，所以佢都屬於歐盟。法定貨幣係歐羅。
法屬聖馬丁

聖馬丁島。北邊係法屬聖馬丁，南邊係荷屬聖馬丁。
法屬聖馬丁（法文：Saint-Martin，正式全名法文：Collectivité de Saint-Martin）係法國一個海外屬地，喺細安地列斯群島北邊嘅聖馬丁島北部，同南邊嘅荷屬聖馬丁接壤。2007年由瓜德羅普分離出來。
2017年9月6號，颶風Irma（英文：Hurricane Irma）直撲聖馬丁島，嚴重破壞道路、通訊、電力同埋房屋。聯合國估計90%建築物受損。
法家

法家，係中國學術思想派別其中一家，由儒家衍生出嚟，屬九流十家之一，代表人物包括管仲、范宣子、子產、李悝、吳起、慎到、申不害、商鞅、韓非、李斯等。
法屬印度

法屬印度係法國舊時喺印度次大陸岸邊嘅殖民地，1769年建制，1954年併入印度。主要據點係本地治里。
法屬波利尼西亞

法屬波利尼西亞係法國嘅海外自治領土，位於太平洋澳洲以東約6,000公里。佢由118個島組成，當中67個有人住。呢啲島分成5組群島：社會群島、土阿莫土群島、甘比爾群島、南方群島、侯爵夫人群島。大溪地係社會群島裏面最大嘅島。
法定貨幣

法定貨幣（fiat money）係一啲本身毫無價值、攞嚟做錢嘅嘢，例如銀紙噉，銀紙唔食得、唔飲得、基本上唔可以攞嚟滿足任何慾望，而且亦都冇保證佢可以攞嚟換啲有價值嘅嘢（想像人類社會冧，啲法定貨幣即刻冇嗮用）。一款法定貨幣之所以可以攞嚟做錢－俾人當成有價值－係因為有個有公信力嘅組織（好似係政府）宣佈要用呢樣嘢做錢。
法屬剛果

法屬剛果，1903年後又叫中央剛果，係法國喺非洲中部嘅殖民地，1882年建立，1910年同鄰近嘅法國殖民地合組法屬赤道非洲。而家屬於剛果共和國。
泛音

泛音嘅表現，影響咗聲音的音色，泛音嘅頻率係基音頻率嘅倍數。
泡泡回憶

泡泡回憶（英文：Bubble Memories），係由TAITO開發嘅泡泡射擊遊戲，1996年推出。
泡

泡係指液體入面冒出嘅氣體，日常生活中好常見，譬如汽水入面會有二氧化碳嘅泡，又或者瀑布滯落嚟撞擊水面都會產生好多泡。
泡桐科

泡桐科（學名：Paulowniaceae）係雙子葉植物綱唇形目嘅一個科。
泡沫

泡沫（英文：Foam），有時亦簡稱叫泡，係氣體分散喺液體或固體入面形成嘅物料形態，譬如倒啤酒落杯嗰陣，面頭會出現一層泡沫。
泡泡交響曲

泡泡交響曲（日文：バブルシンフォニー(Baburu Shinfonī)；英文：Bubble Symphony），喺北美洲叫泡泡龍II（英文：Bubble Bobble II），係由TAITO開發嘅電子遊戲，1994年最先喺街機推出，1997年喺世嘉Saturn推出。

故仔
有一日Bubby（バビー）、Bobby（ボビー）、Kulun（クルン）、Coron（コロン）四個人去咗圖書館，無意中打開咗一本畫冊。喺呢個時候，Hyper drunk將佢哋四個人變成泡泡龍並封印喺畫冊裏面。
四隻泡泡龍Bubblun（バブルン）、Bobblun（ボブルン）、Kululun（クルルン）、Cororon（コロロン）要揾辦法變返人形，同埋返去原本嘅世界…

玩法
泡泡交響曲嘅玩法同之前嘅泡泡龍差唔多，都係要將畫面裏面所有敵人消滅。呢次加咗新嘅敵人角色，而咁多個關被分開成六個唔同嘅世界，每個世界嘅最後一關都要打大佬，同樣要飲魔法水先至能夠攻擊佢。打完一次大佬之後會出現下一個世界嘅門，通常係二揀一。
每個世界打大佬之前咁多關都隱藏住一個音符板（一個世界一隻色），儲夠三個同一隻色嘅音符板就會變出一條同顏色嘅鎖匙，要行埋去先至算真正攞到。喺第五個世界打大佬之前，要揾齊嗮四條唔同顏色嘅鎖匙，唔係就開唔到通去第六個世界嘅門，並提早出現唔好嘅結局。
喺某啲上下有窿嘅關，喺「Hurry up!」嘅警告字句出現之後，會出現其中一個透明嘅"R""O""D"泡泡（"E""X""T""E""N""D"嘅泡泡都係有底色），儲齊呢三個泡泡就會出現一支棒，泡泡龍會變返做人，而剩低嘅敵人都會被消滅。
另外，遊戲有唔同嘅TAITO遊戲角色客串出場，包括奇奇怪界系列嘅小夜同埋太空侵略者嘅大炮等等，敵人俾佢哋掂到或者擊中就會被消滅。

道具
快鞋：加快主角嘅移動速度。
黃糖：加快玩家嘅噴泡速度。
藍糖：主角嘅噴泡速度加快。
紅糖：主角嘅噴泡距離加長。
紅戒指：該關弄破空泡泡可得100分。
紫戒指：該關跳躍一次可得500分。
藍戒指：該關行路會一直加分，搭配快鞋效果更好。
時鐘：所有敵人及其射出嘅攻擊物唔動（但若主角唔小心接觸敵人仍然會死）。
藍十字：水浸：用水淹死所有敵人。
黃十字：打雷：用雷打死所有敵人。較水浸慢，有時甚至會唔能夠全數消滅敵人。
紅十字：噴火：玩家會喺該關內由吐泡泡變成噴火殺敵。
拐杖：全數消滅敵人後，所有氣泡會變成700分一個嘅食物，仲有一個一萬至三萬分嘅大食物喺該關中間出現。
寶箱：全數消滅敵人後，所有氣泡會變成700分一個嘅鑽石，仲有一個四萬至八萬分嘅大鑽石喺該關中間出現。
紫神燈：即時全數消滅敵人，變成嘅食物9000分一個。
黃神燈：3種糖果嘅效果。
藍神燈：3種戒指嘅效果。
紅神燈：3種糖果加3種戒指嘅效果。
炸彈：爆炸：即時全數消滅敵人，變成嘅食物（鑽石）10000分一個。
字典／聖經／死亡之書：地震：即時全數消滅敵人。
星皇冠：落下流星打死敵人。
紅心：所有敵人均靜止唔動，主角變成無敵狀態，直接接觸敵人即可將敵人消滅。
粉紅藥水瓶：所有敵人均消失，畫面出現花朵，而且有倒數計時，主角每食掉一朵花即可得500分；若喺時間內食完所有嘅花朵，可再得Bonus分數。
橙色藥水瓶：所有敵人都消失，畫面出現向日葵，而且有倒數計時，主角每食掉一朵花即可得到500分；若喺時間內食完所有嘅花朵，可再得到Bonus分數。
銀珍珠項鍊：出現一顆隨機反彈嘅雷球，接觸到嘅敵人即消滅。
紅珍珠項鍊：EXTEND泡泡連續出現10顆。
水晶球：各關卡嘅食物同道具即刻出現（死亡效果仍然存在，直到生命數為零）。
鈴噹：關卡若有攻擊型道具就會發出閃光。
黃雨傘：直接跳躍3個關卡。
紅雨傘：直接跳躍5個關卡。
紫雨傘：直接跳躍7個關卡。
銀之門：通往密室嘅門，必須一命通關到20、30、40關就會出現嘅特殊道具。
金之門：一命通關到50關就會出現嘅特殊道具，可以直接跳躍20個關卡。
金色骷髏：會出現彗星落下，緊接「hurry up !」警告字句，等於係召喚白色鯊魚嘅道具（白色鯊魚登場30次就會出現該道具）。
蠟筆：連續三關都會出現花瓶。
超級球：特殊泡泡以1/4096極低嘅機率喺通氣孔出現，連續六關都會出現十字架。
淺利悟

淺利悟（1974年6月10號—）係日本足球員，司職中場，效力過FC東京。
淺川博貴

淺川博貴係日本嘅一個男配音員。

配音作品一覽
呢個表唔完整，歡迎加料。
淺層地基

淺層地基（英文：shallow foundation）係地基一種，指齋靠次結構嘅牆同埋基層嚟做成棟嘢嘅結構負荷嘅基礎。
淺岡朝泰

淺岡朝泰（1962年4月6號—）係日本足球員，司職中場，曾經喺1987～1989年間爲日本足球代表隊出場8次。
淺井清己

淺井清己，係日本嘅一個女藝人同埋配音員。
淺倉杏美

淺倉杏美，係日本嘅一個女藝人同埋配音員。
淺利遼太

淺利遼太（1985年6月4號—）係日本嘅一個男配音員，出名嘅配音作品有守護甜心！。

配音作品一覽
呢個表唔完整，歡迎加料。
淫褻物品審裁處

淫褻物品審裁處（英文：The Obscene Articles Tribunal，簡稱淫審處）係香港司法機構之一，1987年9月根據《淫褻及不雅物品管制條例》，由一位主審裁判官同兩位或以上審裁委員而成立，主要負責嘅工作係為事物同物品評定類別同裁定性質，目標係防止青少年接觸不雅同淫褻物品。
物品嘅作者、印刷人、製造商、出版人、進口商、發行人、版權持有人，或設計、生產或發佈嘅委託人，可以向淫褻物品審裁處呈交有關物品，以便評定類別。律政司司長或其他獲授權嘅公職人員，亦可以呈交物品畀淫褻物品審裁處評定類別。

物品裁定
法官或裁判官亦可以喺法律程序進行期間，將物品或事物轉交審裁處，要求裁定：
嗰啲物品係咪淫褻或不雅；
公開展示嘅事物係咪不雅；
發佈或公開展示嗰啲物品或事物，係咪符合公眾利益。
電影同廣播材料等分別受《電影檢查條例》同《廣播條例》監管，淫褻物品審裁處唔會評定類別。
根據《淫褻及不雅物品管制條例》，淫褻物品審裁處有權評定物品類別，為社會詮釋淫褻同不雅嘅含義。包括任何暴力、腐化或引起厭惡情緒嘅物品都會評定為不雅。

評定因素
根據法例要求，審裁處喺裁定同評定物品類別嘅時候，需要考慮以下各項因素：
一般合理嘅社會人士普遍接受嘅道德、禮儀同言行標準；
物品或事物整體上產生嘅顯著效果；
打算發佈或相當可能發佈物品嘅對象係邊啲人，屬於邊一類或年齡組別；
如果屬於公開展示嘅事物，就需要考慮展示地點同可能會睇到嗰啲事物嘅人屬於邊一類或年齡組別；
嗰啲物品或事物係咪有真正目的，定係用嚟掩飾一啲唔可以接受嘅內容。

物品分類
審裁處可以將物品評定為：
第I類：既唔係淫褻亦唔係不雅；
第II類：不雅；
第III類：淫褻。
如果屬第II類物品，審裁處可以附加條件，規限發布範圍。如果被評定為第III類物品，一律唔可以發佈。

評定類別
審裁處要喺收到物品5日之內，以非公開形式喺申請人或其他人唔在場嘅情況之下，進行評定或暫定類別。審裁處需要指出嗰啲物品屬淫褻或不雅嘅部分，更可以向申請人呈交嘅物品向佢作出指引，但係無需要為定出嘅任何暫定類別提出理由。主審裁判官可以延長期限，最多5日。
審裁處可以主動或根據呈交物品人要求，重新考慮物品嘅評定類別，並可以更改或維持。如果有人要求覆核，審裁處亦需要覆核物品嘅暫定類別。
審裁處覆核或重新考慮物品嘅評定類別嘅時候，主審裁判官將會同4名或以上審裁委員一齊公開聆訊。要求評定物品類別、覆核聆訊或重新考慮物品嘅評定類別，都需要繳交指定費用。

裁定
由法庭或裁判官轉交嘅物品，審裁處一般會喺21日內完成相關聆訊嘅排期程序，並安排公開聆訊嘅日期以鑑定物品中屬淫褻或不雅嘅部分。
審裁處作出評定之後14日之內，任何一方都可以根據法律論點向高等法院原訟法庭提出上訴。

審裁委員
根據《淫褻及不雅物品管制條例》，審裁委員組成審裁委員小組，由終審法院首席法官委任，任期3年，並可以再獲委任。審裁委員需要向終審法院首席法官發出通知，先至可以辭去職務。如果有以下情況，終審法院首席法官亦可以將佢嘅名喺審裁委員小組名單中刪除：
唔再通常住喺香港；
因為任何罪行而被定罪；
成為破產人；
終審法院首席法官認為佢疏忽職守或唔能夠執行職責。
淮南子

淮南子係漢淮南王劉安所篇嘅書，其下食客集篇而成，係黃老經典，集當時治國思想之大成。淮南子係後稱，更古亦稱鴻烈，又有叫淮南鴻烈。本書獻畀武帝劉徹，一直收於府中。後漢許慎同高誘都有作註。高誘寫淮南鴻烈解，許慎寫淮南鴻烈間詁。
劉安獻書，然皇帝劉徹有意廢諸侯，劉安遭陷謀反之罪，畏罪自殺。由於劉安係道家，人唔信佢自殺，反而話佢煉丹升天。雞犬食咗佢留低丹藥都升天，故曰「一人得道雞犬升天」。道教亦祀奉佢，亦傳為荳腐之神。
傳世版本已有缺失。漢書藝文志話有內二十一篇、外三十三篇。顏師古注，內篇論道、外篇雜說。現存只有內二十一篇，外三十三篇就失傳咗。
淮南子現存二十一篇，順序為原道、俶真、天文、地形、時則、覽冥、精神、本經、主術、繆稱、齊俗、道應、氾論、詮言、兵略、說山、說林、人間、脩務、泰族、以及要略。黃老為漢初治術，以道家為主，兼法家、墨家、名家、陰陽家、儒家。故此淮南子亦為典形黃老，以老子、莊子為開頭，由道而生天地萬物，天時地利萬物，進而由道用於管治之術。
淫神星

淫神星（Julia），即係小行星89，係太陽系小行星帶嘅一粒小行星，喺1866年8月6號發現。
淮安區

淮安區係中國江蘇淮安一個市轄區，總面積1605平方公里，人口120萬。
淮安漣水國際機場

淮安漣水國際機場（粵拼：waai4 on1 lin4 seoi2 gwok3 zai3 gei1 coeng4）係喺中華人民共和國江蘇漣水嘅一個機場，喺2010年起好。
淬火

淬火（英文：Quenching）係一種技術，將熱熔咗嘅材料好快冷卻返，可以提高成品嘅硬度同強度。
淮上區

淮上區係中國安徽蚌埠一個市轄區，總面積245平方公里，人口27萬。
淮南

淮南（粵拼：waai4 naam4）喺中國安徽，家下係地級市，叫淮南市。
淮安

淮安（粵音：waai4 on1）喺中國江蘇，家下係地級市，叫淮安市。
王勇

王勇，香港親中派政治人，香港再出發大聯盟發起人之一。
王則左

王則左(WONG Chat Chor, Samuel)，香港親中派法律界人士，執業範圍主要係商業合約法，曾經參與過《仲裁條例草案》嘅諮詢，喺調解工作入面亦有一啲經驗。曾經接受《大公報》訪問向JUPAS申請人分享讀法律學系嘅資訊。
王力宏

王力宏（粵拼：wong4 lik6 wang4，英文：Leehom Wang，1976年5月17號—）係臺灣男歌手同演員，美國紐約州出世，1995年響臺灣出道。
王力宏以多元化嘅曲風同埋技藝高超嘅作曲同編曲能力，同佢喺亞洲樂壇巨大嘅影響力而被世人尊稱為「亞洲流行音樂天王」，佢多元化嘅音樂元素同無與倫比嘅創作力亦推動咗華語樂壇邁向新嘅里程碑，佢以R&B同嘻哈音樂曲風見長，輔以饒舌、爵士樂、電子舞曲等不同元素，尤以自創嘅「chinked-out（華人嘻哈）」曲風獨樹一格。佢啲音樂作品令華語流行音樂得到西方國家，包括英美澳等所關注同接受，2010年英國權威音樂雜誌《WORD》封佢做「東方貓王」，2014年LA TIMES封佢做「華語流行音樂之王」。佢亦係第一位喺北京鳥巢舉辦演唱會嘅流行音樂歌手。
王力宏曾九次入圍臺灣金曲獎最佳國語男歌手獎，係入圍最多次嘅男歌手之一。1999年以專輯《公轉自轉》首次獲獎，係金曲獎有史以來最年輕嘅獲獎男歌手；2006年憑專輯《蓋世英雄》再次獲獎。
王勃

王勃（650年—676年），字子安，係大唐詩人，初唐四傑（中文：初唐四杰）之一，絳州龍門（而家山西河津）人。出名作品有《滕王閣序》。
維基語錄收錄咗同呢篇文相關嘅摘錄：
zh:王勃
維基文庫有原文：
zh:Author:王勃
王凱玉

王凱玉（粵拼：wong4 hoi2 juk6；英文：Daryl K；1990年1月8號—），係中國音樂製作人、作曲家，又以筆名Daryl K出名。

經歷
2016年，佢為黃子韜嘅碟《The Road》做製作人。2021年，佢創立RYCE白米范文化傳播公司。
王凱韋

王凱韋（Ken Wong，1967年2月4號—），原名王合喜，係前香港滑浪風帆運動員，之後曾經做過無綫電視藝員，而家係滑浪風帆教練。
王力平

王力平，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
深灣道

深灣道（Shum Wan Road）係香港島南區一條馬路，嚮南朗山同深灣之間，佢係一條沿岸嘅車路，由北端黃竹坑邨巴士總站開始，經過包玉剛游泳中心，向南伸展到去香港海洋公園後門。
深灣道係拍拖、玩車、釣魚、吹水、影相好去處。
深田恭子

深田恭子（粵拼：sam1 tin4 gung1 zi2，1982年11月2號—）係日本嘅一個女演員，亦曾經係歌手。

拍過嘅作品一覽
呢個表唔完整，歡迎加料。
深灣道休憩處

深灣道休憩處，香港公園之一，遊樂場之一，喺香港仔黃竹坑深灣道，英文叫Shum Wan Road Sitting-out Area。行政上歸南區。設施有緩跑徑、健身徑。
深田愛衣

深田愛衣 ，係日本嘅一個女藝人同埋配音員。
深灣

深灣係香港嘅一個海灣，響香港島南岸嘅西南面嘅黃竹坑嘅南面，同鴨脷洲東部隔住個海。響香港政區之中，深灣屬於南區嘅一部份。
深灣遊艇俱樂部

深灣遊艇俱樂部（The Aberdeen Marina Club）係香港私人會所之一，1984年成立，由香格里拉酒店集團經營。深灣遊艇俱樂部嚮香港島南區香港仔深灣海邊，一座叫做Marina Tower嘅建築物入面。深灣遊艇俱樂部附設遊艇碼頭、停車場、西餐廳、中菜酒樓、宴會廳、會議室、健身房、泳池咁。
深灣軒

深灣軒（英文：Sham Wan Towers），係香港一個私人住宅屋苑，喺鴨脷洲鴨脷洲徑3號，可以望到對面岸嘅深灣，有3棟51-53層樓嘅大樓，總共1040個單位，2003年入伙。
深灣軒原本係「政府資助及私人住宅混合式發展計劃」嘅其中一個項目，政府會隨機抽出三成面積嘅單位做資助房屋，不過因為房屋政策嘅改變，最後改做全部喺私人住宅市場賣。
玉水站

玉水站 (首爾)，位於韓國首爾特別市城東區，屬於首都圈電鐵3號線同埋首都圈電鐵京義·中央線嘅車站。
玉水站 (日本)，位於日本京都府綴喜郡，屬於奈良線嘅車站。
玉樹

玉樹藏族自治州：中華人民共和國青海省嘅自治州。
玉樹市：玉樹藏族自治州嘅縣級市。
玉樹 (植物)：屬虎耳草目景天科青鎖龍屬嘅植物。
玉棠春

玉棠春（粵拼：juk6 tong4 ceon1；學名：Magnolia denudata），又叫木蘭花（juk6 laan4 faa1），喺上海叫做白玉蘭（baak6 juk6 laan4；吳語：白玉兰），係木蘭科木蘭屬嘅落葉喬木仔，原產地喺中國嘅華中地區山區。佢可以用嚟做庭院嘅觀景樹。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
玉棠春嘅花可以用嚟做藥，可以醫頭痛、鼻塞、流鼻涕、鼻淵嘅症狀。
玉水站之鬼

玉水站之鬼（韓文：옥수역귀신）係一套2023年由金寶羅同金宰鉉主演嘅南韓恐怖片，改編自韓國網漫作者HORANG嘅漫畫，基於坊間流傳嘅「玉水站怪談」而創作。
玉森裕太

玉森裕太（日語：玉森 裕太／たまもり ゆうた Tamamori Yuta，1990年3月17號—），係日本一個男演員，偶像團體Kis-My-Ft2成員，隸屬傑尼斯事務所。
玉樹巴塘機場

玉樹巴塘機場（粵音：juk6 syu6 baa1 tong4 gei1 coeng4）係喺中國青海嘅一個機場，喺2009年嗰陣起好兼且開放畀人用嚟搭飛機。
玉樹市

玉樹係中國青海玉樹州一個縣級市，總面積13462平方公里，人口12萬。
玉棋

玉棋 （意大利文 "gnocchi" /'ɲɔkki/；單數："gnocco" /'ɲɔkko/） 係一種意大利傳統嘅嘢食，屬於粉麪餃類。通常係由薯仔，粟米粉同麪粉整成，有時加入麪包糠， 整成手指公咁大嘅粒。
經常翻譯成「意大利薯仔餃子」，但係更加似中國嘅水浸糍  同「水鬼跳凼」，亦就係質感類似上海年糕類嘅冇餡湯煮麪粒。
福島站 (福島縣)

福島站 (福島縣)係日本楔位文，重未完成，麻煩你幫手補充內容。
福島章嗣

福島章嗣原本住喺日本福岡縣南邊嘅城市久留米，喺日本做音樂呢行已經四年，重組成過樂隊「Climb your Mind」，後來喺東京識到依家個老婆Picca。由於Picca係澳門人，佢希望可以番澳門生活，佢哋結完婚商量過之後，福島章嗣決定移居澳門。初初嚟到澳門，佢選擇從事自己最擅長嘅音樂工作，同埋參加咗刃記結他手公開招募嘅選拔，憑住出色嘅彈奏技巧同舞台感染力，喺2013年成功加盟刃記。後來有更多嘅發展機會，開始同其他本土歌手例如劉蘊晴、彭永琛、馬檇鏗同埋龍世傑等等，去編曲同幫佢哋作曲之類，重周不時會去其他地方表演。2017年佢發布咗第一張專輯《Monolouge EP》，可以話係外地人喺澳門成功嘅例子。
福島第一核電廠核災

福島第一核電廠核災（日文：福島第一原子力発電所事故），縮寫福島核災，係世界最嚴重嘅核災之一。事發喺日本福島縣嘅福島第一核電廠。核電廠由東京電力公司經營，一共六座核子反應爐，全部係沸水式反應爐，當中四座發生事故。事緣二零一一年三月十一號，日本時間下晝兩點四十六分，發生日本東北地震，並引發海嘯。海嘯令發電廠各核子反應爐嘅冷卻系統失靈，為咗避免爐芯完全熔毀，並導致輻射四散，禍延全球，官方盡力灌水冷卻。但灌水唔多有效，化學反應令反應爐多日連番氫氣爆炸，好彩冇全毀，部份輻射塵升上天空，輻射雲飄到關東各地，以及太平洋周邊嘅地區，電廠嘅周邊地區受水土輻射污染比較嚴重。當中三號爐爐殼損毀，缺口令輻射漏出，係各爐之中最嚴重。
地震發生後，福島第一核電廠所有核子反應爐，均自動安全熄爐，停止核分裂反應，但核衰變仍然繼續，餘熱高溫需用水冷卻，以防過熱燒壞。停爐後，冷卻系統需靠火力發電推動，但因海嘯高過防波堤，令較低窪嘅發電機故障，冇法供電。冷卻系統亦靠電池行咗八個鐘後，最終斷電，冷卻水循環系統就冇法繼續運作。之後為咗降低反應爐安全殼（圍阻體）嘅壓力，核電廠職員冒死打開閥門放咗啲蒸氣出來，但最後導致氫氣爆炸兼冚樓，燃料儲存池冷卻用水跌過安全水位，令燃料棍外露，導致熔化，發生泄漏輻射事故。三月廿二號，日本經濟產業省原子能安全保安院指出，福島第一核電廠正門附近嘅輻射量，比平常最少多出七十倍，而一號反應爐嘅中央控制室輻射量，亦升到平常嘅一千倍。係日本首次確認，有放射性物質外泄，稱呢次事故為核災。
呢次核災，可以同一九八六年，蘇聯切爾諾貝爾核電廠核災相提並論，全面禁止核試條約組織指出，同切爾諾內爾核災比起，福島核災放出嘅放射物數量，碘一三一達百分之七十三，而銫一三七達百分之六十一。方圓一百公里，食水都受污染，而日本首都東京，事故發生後幾日，輻射雲飄到東京降雨後，驗出食水含輻射水平對成年人健康冇即時影響，但唔適合畀幼兒飲用，日本政府向影響市民派樽裝水。
福島潤

福島潤 ，係日本嘅一個男配音員。

配音作品一覽
呢個表唔完整，歡迎加料。
福島聯足球會

福島聯足球會（日文：福島ユナイテッドFC）係日本一支職業足球隊，日本丙組職業足球聯賽（J3）球隊之一。球會根據地係福島縣，主場係福島県営東陸上競技場。

史
2002年成立。2014年加入日本職業足球聯賽。
福島機場

福島機場（粵音：fuk1 dou2 gei1 coeng4）係喺日本東北地方嘅一個機場，喺1993年嗰陣起好兼且開放畀人用嚟搭飛機。
福島縣

福島縣係日本本州嘅一個縣，位於北緯37度至38度之間（同中國嘅山東半島同埋美國嘅三藩市同緯度）。南北距離133km，東西距離166km，總面積13,781平方公里，面積喺日本47個都道府縣之中排第三。
福島縣係2011年日本東北地震嘅主要受災地區。
港九培靈研經會

港九培靈研經會（英文：Hong Kong Bible Conference）係一個冇分宗派嘅華人基督教聚會，「培靈」係指「培養信徒靈性」，而培靈必須通過研讀《聖經》先至可以達成，透過資深講員深入講解，加深信徒對自己信仰嘅根基，回應社會需要，喺日常生活裏面實踐，了解點樣喺基督嘅樣式生活。每年8月都喺香港舉行，近年都係安排由8月1號至10號，一連十日喺九龍城浸信會舉行。

緣起
港九培靈研經會，簡稱培靈會。第一屆培靈會響1927年7月喺廣州舉行，第二年8月伸延到香港。自此之後，喺呢段成立初期嘅時間裏面，培靈會每年7月先喺廣州舉行，8月再喺香港舉行。除咗第二次世界大戰時期曾經停辦過之外，每年都無間斷噉舉行。戰後復辦初期，培靈會先喺香港島舉行，再移師到九龍區，「港九培靈研經會」個名就係噉嚟。

概況
港九培靈研經會每年8月1號至10號，一連十日喺九龍城浸信會舉行，每日三場唔同形式嘅講道，每堂各有一位講員令到信徒深入了解《聖經》。
研經會：全面噉研讀成卷書卷，以聖經教導作為基礎，令到信徒明白點樣回應社會嘅需要，喺日常生活實踐
講道會：透過明白上帝嘅話語，教導信徒信仰嘅根基，活出基督嘅生命
奮興會：用《聖經》真理激發信徒熱心，有機會就參與同信仰有關嘅服務
2003年由於沙士關係，唔想太多人聚集喺同一個地方，就安排喺全香港各區嘅多間教會透過互聯網作同步直播。自此之後，每年都有多間教會作同步直播，之後直播安排更擴展到海外教會，包括澳門、新加坡、馬來西亞、澳洲、紐西蘭、美國同加拿大等地方，令到近年出席聚會嘅人次增長到每年超過25萬人。
2020至2022年由於受到疫情影響，培靈會以網上直播方式進行，不設現場聚會。
渭河

渭河，又叫渭水，係中國黃河嘅一條支流，起源自甘肅渭源，喺陝西潼關流入黃河，長818公里。